Karel Lamač

Karel Lamač (* 27. január 1897, Praha – † 2. august 1952, Hamburg, Západné Nemecko) bol významná osobnosť českej kinematografie.

 Začiatky 
Vyučil sa za lekárnika (rovnako ako jeho otec), omnoho viac ho však zaujalo umenie a ešte počas štúdia sa stal dirigentom filharmonického orchestra, neskôr začal vystupovať s ochotníkmi ako kúzelník. Počas stáži v Drážďanoch sa zoznámil s filmovaním a v priebehu prvej svetovej vojny nakrúcal v zákopoch aktuality, pričom často riskoval vlastný život. 

 Filmové pôsobenie 
Po skončení vojny a návrate do vlasti (1918) sa osamostatnil a založil vlastný filmový ateliér Kavalírka.

Jeho prvým česko-slovenským filmom bol Vzteklý ženich (1919), ku ktorému napísal k nemu námet, scenár, bol režisérom a aj hercom - film sa však nezachoval.

Nemý film mu priniesol výrazné herecké uplatnenie, vytvoril obľúbenú filmovú dvojicu s pôvabnou Anny Ondrákovou (vlastným menom Anna Sofie Ondráková, v zahraničí známa ako Anny Ondra), spoločne hrali v: Chyťte ho (1924), Do panského stavu (1925), Pan táta Bezoušek (1926), Aničko vrať se! (1926), Kantor ideál (1932). Spolu založili spoločnosť Ondra – Lamač Film. 
Obaja boli do seba hlboko zamilovaní, no keď mu Anny navrhla manželstvo, odmietol ho s prísľubom do budúcnosti, vzhľadom na jeho enormné pracovné vyťaženie. Anny sa krátko nato vydala za známeho nemeckého boxera Maxa Schmelinga, čo Lamača značne zronilo.

On, Anny, režisér Václav Wasserman a kameraman Otto Heller boli v 20. rokoch odbornou kritikou i divákmi považovaní za silnú štvorku českého filmu. 

Popularitu mu priniesla filmová úloha roztržitého docenta Bulfínka vo filme Na tý louce zelený (1936). Posledným česko-slovenským filmom, v ktorom sa objavil, bola komédia Milování zákázano (1938), v oboch filmoch mal na starosti (ako obvykle) i réžiu.

Už jeho režisérske prvotiny v Česko-Slovensku vzbudili široký ohlas, zaraďujú sa medzi ne nemé filmy Lucerna, Velbloud uchom jehly, Dobrý voják Švejk, Karel Havlíček Borovský. Ešte väčšie uznanie získal po nástupe zvukových filmov, najúspešnejšie boli tie, v ktorých hral Vlasta Burian: už prvý český zvukový film C. A K. polný maršálek (1930) vyvolal nečakaný úspech, ďalej Lelíček ve službách Sherlocka Holmese, Funebrák, Nezlobte dedečka, Ducháček to zařídí. Spoločne so svojím priateľom a žiakom Martin Fričom režíroval komédie: On a jeho sestra a To neznáte hadimršku. Obľúbené boli aj filmy Důvod k rozvodu, Pozor straší. Nakrúcal aj v zahraničí - Nemecku, Francúzsku, Anglicku i v USA. Jeho posledným českým filmom bola komédia U pokladny stál s Vlastom Burianom (1939).

Pred nacistickým nebezpečenstvom emigroval do Holandska, neskôr do Belgicka a Francúzska, kde opäť nakrúcal. Po napadnutí Francúzska odišiel do Anglicka, kde pôsobil u armády (R. A. F.) a nakrúcal dokumenty zo života česko-slovenských vojakov. Pozornosť vzbudila protinacistická satira Švejk bourá Německo (1943), v ktorej si zahral neskorší česko-slovenský minister zahraničných vecí Jan Masaryk. 

Lamačov oduševnený hlas sa hodil do dokumentárnych filmov, ktoré boli pripravované na uvedenie do oslobodeného Česko-Slovenska. Po skončení vojny sa vrátil do vlasti, ale hneď zasa emigroval, zo strachu z komunistického prevratu. Spočiatku pôsobil vo Francúzsku, neskôr žil niekoľko rokov v USA, kde pracoval na novinkách a vynálezoch v oblasti filmu a televízie. Po ukončení aktívnej činnosti sa presťahoval do nemeckého Mníchova. 

Zomrel v Hamburgu vo veku 55 rokov po vážnom ochorení obličiek a pečene. profil na stránke ČT 

 Zhrnutie tvorby 
Lamač sa podieľal na viac ako 260 filmoch (okolo 100 ich režíroval, v 50 hral, k 20 napísal scenár, pri 7 bol autorom námetu, u 4 bol strihačom, v 4 spieval, v 2 bol autorom piesní. Napísal aj jednu z prvých českých kníh o filme: Jak se píše filmové libreto, v ktorej zhromaždil svoje dlhoročné skúsenosti. 

 Filmografia 

 Réžia 
1919 – Vzteklý ženich
1919 – Akord smrti
1920 – Gilly poprvé v Praze
1921 – Otrávené světlo
1922 – Drvoštěp 
1924 – Bílý ráj
1924 – Chyťte ho!
1925 – Karel Havlíček Borovský
1925 – Lucerna
1925 – Hraběnka z Podskalí
1926 – Dobrý voják Švejk 
1926 – Švejk na frontě 
1926 – Velbloud uchem jehly 
1926 – Pantáta Bezoušek
1927 – Sladká Josefínka
1927 – Květ ze Šumavy 
1928 – Dcery Eviny
1928 – Hřích
1929 – Hříchy lásky 
1930 – C. a k. polní maršálek 
1931 – Er und seine Schwester 
1931 – On a jeho sestra  
1931 – To neznáte Hadimršku 
1932 – Lelíček ve službách Sherlocka Holmese
1932 – Funebrák 
1933 – Dobrý tramp Bernášek 
1933 – Jindra, hraběnka Ostrovínová
1934 – Polská krev 
1934 – Nezlobte dědečka 
1936 – Na tý louce zelený
1937 – Důvod k rozvodu
1938 – Milování zakázáno
1938 – Ducháček to zařídí
1938 – Lucerna
1938 – Pozor, straší
1938 – Slávko, nedej se!
1939 – U pokladny stál 

 Herecké úlohy 
1919 – Vzteklý ženich
1919 – Utrpením ke slávě (českobratrský písmák + ďalšie dve role)
1919 – Aloisův los (Aloisův přítel Jirka)
1919 – Akord smrti (virtuóz Aleš Ajval)
1919 – Palimpsest 
1919 – Probuzené svědomí (Daniel Žalén)
1919 – Gilly poprvé v Praze (strýko Hron)
1919 – Zlatá žena (Orlíkov soused)
1919 – Tam na horách (maliar Jaromír Hanuš)
1919 – Zpěv zlata (chemik Edgar Zoran)
1919 – Setřelé písmo (sochár Šalda)
1920 – Magdalena (Jiří)
1921 – Ukřižovaná (dôstojník Karel Vyšín, študent Jan)
1921 – Příchozí z temnot (Ješek Dražický, prichádzajúci z temnôt)
1921 – Otrávené světlo (Ing. Milan Bell)
1921 – Souboj s Bohem (Ing. Hamr)
1921 – Děvčata, vdávejte se! (hudobný skladateľ Horák)
1922 – Sněhulka a sedm trpaslíků
1922 – Sněhová Růženka (dedinský mladík)1922 – O zázračném květu1922 – Maharadžovo potěšení (maharadža Mamlas Bej)1922 – Mrtví žijí (dr. Jiljí Dubín)1922 – Poslední polibek (konzervatorista Roman Trojský)1922 – Koryatovič (Fedorov priateľ)
1922 – Drvoštěp (Karel Svansen)
1923 – Tu ten kámen (učenec Drtichlup)
1923 – Muž bez srdce (princ Edgar z Georgie)
1923 – Únos bankéře Fuxe (Tom Darey)
1924 – Dáma z baru (Mario Zeman)
1924 – Bílý ráj (Ivan Holar)
1924 – Dvojí život (opilec v kaviarni U slunce)
1924 – Chyťte ho! (sochár Johnny Miller)
1924 – Hříchy v manželství (Mario Zeman)
1925 – Vdavky Nanynky Kulichovy (Václav Vejlupek)
1925 – Svatební košile (umrlec)
1925 – Karel Havlíček Borovský (Havlíčkov brat František)
1925 – Šest mušketýrů (slobodník Donát)
1925 – Syn hor (Frank Solar)
1925 – Lucerna (učitelský mládenec Zajíčak)
1925 – Do panského stavu (Václav Zdeborský)
1925 – Josef Kajetán Tyl (František Palacký)
1925 – Hraběnka z Podskalí (gróf Viktor z Renné)
1926 – Dobrý voják Švejk (hostinský Palivec, nadporučík Lukáš)
1926 – Švejk na frontě (nadporučík Lukáš)
1926 – Velbloud uchem jehly (Alík Vilím)
1926 – Pantáta Bezoušek (Jiří Králiš)
1926 – Aničko, vrať se! (tulák Petr, Jiří Landa)
1926 – Osm srdcí v plamenech (domáci učiteľ)
1927 – Sladká Josefínka
1927 – V panském stavu (dr. Václav Zdeborský)
1927 – Květ ze Šumavy (syn drožkára, Dr. Jiří Kalvoda)
1928 – Dcery Eviny (malíř Rudolf Romain)
1928 – Páter Vojtěch (Dvoreckého syn Vojtěch)
1929 – Pražské švadlenky (pekárov syn Jeník)
1929 – Adjunkt Vrba (adjunkt Karel Vrba)
1929 – Starý hřích (Karel Horyna)
1932 – Kantor Ideál (prof. Karel Suchý)
1933 – S vyloučením veřejnosti (JUDr. Anatol Brynda)
1933 – Dobrý tramp Bernášek (Alois Bernášek)
1933 – Jindra, hraběnka Ostrovínová (učiteľ Lípa)
1934 – Tři kroky od těla (Tommy Fikejz')
1936 – Na tý louce zelený (docent Bulfínek)
1938 – Milování zakázáno (Tonny)

 Scenár 
1919 – Vzteklý ženich
1921 – Otrávené světlo
1924 – Bílý ráj
1924 – Chyťte ho!
1925 – Karel Havlíček Borovský
1925 – Lucerna
1925 – Hraběnka z Podskalí
1926 – Velbloud uchem jehly
1927 – Květ ze Šumavy
1933 – Dvanáct křesel
1933 – Dobrý tramp Bernášek
1938 – Pozor, straší

 Námet 
1919 – Vzteklý ženich
1920 – Gilly poprvé v Praze
1924 – Chyťte ho!
1924 – Bílý ráj
1925 – Karel Havlíček Borovský
1927 – Květ ze Šumavy 
1933 – Dobrý tramp Bernášek 

 Texty piesní 
1932 – Kantor Ideál
1938 – Pozor, straší

 Spev 
1932 – Kantor Ideál
1933 – S vyloučením veřejnosti
1934 – Tři kroky od těla 
1936 – Na tý louce zelený

 Strih 
1930 – C. a k. polní maršálek 
1931 – On a jeho sestra
1932 – Kantor Ideál
1933 – S vyloučením veřejnosti

 Referencie 

 Externé odkazy 
www.csfd.cz - zdroj, z ktorého pôvodne čerpal tento článok 

Kategória:Narodenia v 1897
Kategória:Úmrtia v 1952
Kategória:Českí filmoví režiséri
Kategória:Českí filmoví herci
Kategória:Českí filmoví scenáristi
Kategória:Českí speváci
Kategória:Českí dirigenti
Kategória:Českí autori náučnej literatúry
Kategória:Českí podnikatelia
Kategória:Osobnosti z Prahy